words: Κηρύσσουμε ως δασωτέα - αναδασωτέα με σκοπό την προστασία του δημοσίου συμφέροντος , την αποκατάσταση του κρίσιμου φυσικού περιβάλλοντος και τοπίου που έχει αλλοιωθεί , την επαναφορά της φύσης στην πρότερη μορφή της και την εν γένει διασφάλιση του δικαιώματος του πολίτη στην απόλαυση του φυσικού περιβάλλοντος σύμφωνα με την επιταγή του συντάγματος και του δασικού νόμου , ώστε να αποκλεισθεί η διάθεση αυτής για άλλο προορισμό , την έκταση που συγκροτείται από δασικά εν γένει εδάφη ουδέποτε καλλιεργηθέντα ήτοι ως πεδία με δασική , χορτολιβαδική , φρυγανώδη , ποώδη , αλοφυτική βλάστηση , και δασικά δένδρα σε γραμμές και ομάδες συνιστώντα όλα μορφές αμμοθίνας , εμβαδού 100.088,18 τ.μ. στη θέση « Λειβάδια » στην περιφέρεια του Δήμου Ιεράπετρας , Περιφερειακής Ενότητας Λασιθίου όπως αποτυπώνεται στο με ημερομηνία 16-12-2016 συνημμένο τοπογραφικό διάγραμμα της Δασολόγου Ελένης Μαρούδη το οποίο έχει θεωρηθεί από το Δ / ντή Δασών Λασιθίου .